AWC ลบ 10% หลุดราคาไอพีโอ จับตาราคาไหลกลับสู่ความเป็นจริงหลังหมด “กรีนชูฯ” อุ้ม!
AWC ลบ 10% หลุดราคาไอพีโอ จับตาราคาไหลกลับสู่ความเป็นจริงหลังหมด “กรีนชูฯ" อุ้ม!
AWC ลบ 10% หลุดราคาไอพีโอ จับตาราคาไหลกลับสู่ความเป็นจริงหลังหมด “กรีนชูฯ" อุ้ม!
11 พ.ย. 2562

ผู้สื่อข่าวรายงานว่า ราคาหุ้น บริษัท แอสเสท เวิรด์ คอร์ป จำกัด (มหาชน) หรือ AWC ณ เวลา 14.54 น. อยู่ที่ระดับ 5.45 บาท ลบ 0.60 บาท หรือ 9.92% สูงสุดที่ระดับ 6.05 บาท ต่ำสุดที่ระดับ 5.35 บาท ด้วยมูลค่าการซื้อขาย 1.74 พันล้านบาท

โดยราคาหุ้น AWC ปรับตัวลดลงอย่างหนักตั้งแต่เปิดการซื้อขายในช่วงบ่ายของวันนี้จนหลุดราคาไอพีโอที่ 6 บาท หลังจากสิ้นสุดระยะเวลาในการทำกรีนชู ออฟชั่นไปในวันที่ 8 พ.ย.62 ที่ผ่านมา
สำหรับ AWC เข้าซื้อขายในตลาดหลักทรัพย์แห่งประเทศไทยด้วยราคาไอพีโอ 6 บาท เมื่อวันที่ 10 ต.ค.62 ในหมวดอสังหาริมทรัพย์และก่อสร้าง/พัฒนาอสังหาริมทรัพย์ และหากเทียบกับราคาไอพีโอที่ 6 บาท คิดเป็นอัตราส่วนราคาหุ้นต่อกำไรสุทธิต่อหุ้น (P/E) ที่สูงถึง 277.6 เท่า จึงมีโอกาสที่ราคาหุ้น AWC จะปรับตัวลดลงสู่ราคาพื้นฐาน